* राजभाषा हिंदी के विकास में भोजपुरी का योगदान के सही मूल्यांकन
* भोजपुरी के अध्ययन - अनुसंधान आ विकास खातिर सरकार के ओर से अनघा आर्थिक सहयोग
* भोजपुरी भाषा के भाषिक, साहित्यिक आ सांस्कृतिक सृजन के राष्ट्रीय - अन्तराष्ट्रीय सम्मान
* भोजपुरी भाषा के कार्य क्षेत्र - भाषा वैज्ञानिक अध्ययन - अनुसंधान, व्याकरण निर्माण, कोश निर्माण, साहित्य निर्माण, अनुवाद कार्य / विभाग आदि क्षेत्र में विशेष आर्थिक सहयोग आ एह क्षेत्र में रोजगार के विशेष अवसर
* संघ / राज्य लोक सेवा आयोग के प्रवेश परीक्षा के एगो विषय आ वैकल्पिक माध्यम भाषा के रुप में भोजपुरी के बेवहार मतलब बेजोड़ रोजगार के अवसर
* प्राथमिक स्तर से लेके पी० जी०/पी-एच्०- डी०/ डी लिट स्तर तक अध्ययन अनुसंधान खातिर शिक्षक /प्रोफेसर के पद सृजन, नियुक्ति आ भाषा साहित्य समाज संस्कृति से संबंधित पठनीय पुस्तकन के प्रकाशन
* कई सरकारी, अर्ध सरकारी आ गैर सरकारी विभागन में भोजपुरी अनुवादक के पद सृजन आ नियुक्ति
* सरकार के वार्षिक बजट आ पंचवर्षीय योजना के जरिये मोट रकम के विनियुक्ति
* प्रेस, प्रकाशन , फिल्म उद्योग, रेडियो दूरदर्शन के प्रसारण में विशेष महत्व
* भोजपुरी साहित्य अकादमी के गठन आ कार्य
* भारतीय संविधान के अनुच्छेद ३४४ के अनुसार राष्ट्रपति द्वारा भाषा के विकास खातिर विशेष आयोगन के गठन आ नियुक्ति
* देश के आउर भाषा सब के तुलना में प्रकट विशेषाधिकार
* सरकारी स्तर पर बालोपयोगी, साक्षरता अभियान खातिर शिक्षा साधन, पाठ्य पुस्तक , साहित्यिक कृतियन के प्रकाशन आ लेखक लोग के सम्मान / पुरस्कार
* भारतीय रिजर्व बैंक के भारतीय रुपया पर भोजपुरी भाषा में ओकर मूल्य अंकित आदि आदि।
(भारतीय जनगणना के समय के मातृभाषा के जगह पर भोजपुरी लिखवावे खातिर जन जागरूकता अभियान चलावल जाए। ग्रामसभा से लेके लोकसभा तक जन प्रतिनिधि लोग से सम्पर्क-संबाद होखे। विद्यालय-महाविद्यालय स्तर पर सभे से सम्पर्क होखे।)
-- भोजपुरी भाषी जनता के जानकारी खातिर अधिक से अधिक शेयर कइल जाए।
सम्प्रति:
लोकप्रिय पोस्ट
ए मुखियाजी! रउरा त सभकर थाह लगा गईनी। चलनी के चालल सूपवा के फटकारल अपना के बता गईनी ए मुखियाजी! रउरा त सभकर थाह लगा गईनी। ए मुखियाजी! रउआ त जेकरा-जेकरा दुअरा गईनी भात-भवदी के त छोडीं बातो-बतकही छोड़ा गईनी ए मुखियाजी! रउरा त सभकर थाह लगा गईनी। ए मुखियाजी! रउरा त हाथ जोरि के दाँत निपोर के सबका के बुड़बक बना गईनी बाबू-बरुआ के महाभारत कराके झड़ुअन वोट बहार गईनी ए मुखियाजी! रउरा त सभकर थाह लगा गईनी। ए मुखियाजी! रउरा त चापलुसन के वंस बढ़ा गईनी दुआरा के कुकुरन के भी बब्बर शेर बना गईनी ए मुखियाजी! रउरा त सभकर थाह लगा गईनी। ए मुखियाजी! रउरा त जेकरा से ना बात-बतकही ओकरो से घीघीआ गईनी ढोंढ़ा-मंगरू छेदी-झगरू से छनही मे लाट लगा गईनी ए मुखियाजी! रउरा त सभकर थाह लगा गईनी। ए मुखियाजी! रउरा त गली-नाली के का कहीं मुड़ेरवो भसा गईनी आवास के आसारा में त घरओ में जोन्हीं देखा गईनी ए मुखियाजी! रउरा त सभकर थाह लगा गईनी। सम्प्रति : उमेश कुमार राय ग्राम+पोस्ट - जमुआँव थाना- पीरो, जिला- भोजपुर (बिहार)
मोरी मईया जी
कर जोरि बिनती करीला सुरसती मोरी मईया जी हे वीणापाणि! होखीं ना सहईया मोरी मईया जी। अज्ञान के अन्हरवा अंबिका लिखत बा बरबदिया सुर- ताल मतिया के माई हो होखत बा दुरगतिया डूबत बिया नदिया बीचवा नईया मोरी मईया जी। हम मुरुख अज्ञानी बानी ज्ञान के ज्योति जला दीं हमरी जेठ जिनिगिया मईया सुंदर फूल खिला दीं हे माहमाया! परत बानी पईंयां मोरी मईया जी। आरे आंखि अछइत ए अम्बे! भईल बानी आन्हर भरल बा जिनिगिया में मईया खाली डील- डाबर दीं ना कुल्हि मरजवन के दवईया मोरी मईया जी।
जा ए भकचोन्हर: डॉ. जयकान्त सिंह 'जय'
जा ए भकचोन्हर, तोहरा बात बुझात नइखे ? ई 'भकचोन्हर' सब्द बिहार का राजनीति में हल्फा उठा देले बा। सब्दन के सटीक प्रयोग के लेके हम त बड़का भइया माननीय लालू प्रसाद यादव जी के गुनगान करे से ना थकीं। ई एके सब्दवा यू. पी. - बिहार का जनता के जना-जगा दिहलस कि लालू जी निरोग बाड़ें आ बहरी आ गइल बाड़ें। कांग्रेसी लोग उनका पर बमकल बा त कुछ भकुरन के भक भुला गइल बा। भाकुर के बहुबचन भकुरन। भाकुर मतलब उल्लू होला। अँजोर में एकर भक मतलब बुद्धि हेरा जाला आ उहो दिसा हीन उड़ान भरे लागेला। इहे हाल भादूर/बादूर मतलब चमगादड़ो के होला। अब आईं ए भकचोन्हर सब्द पर। ई भक आ चोन्हर दू सब्द का मेल से गजब खेल करेला। भक के मतलब होला बुद्धि। वाक्य प्रयोग से समुझीं - 'झट से हमार भक खुल गइल' माने हमार तुरते बुद्धि खुल गइल। आ चोन्हर मतलब चक्षु चाहे चोख (आँखि खातिर बंगला के सब्द) के अन्हराइल भा चोन्हिआइल। एह तरह से एकर अर्थ-अभिप्राय होला - ऐन वक्त पर अकिल गुम हो गइल। बुरबकाही के सिकार भइल। बुद्धि के चिहउनी लागल। देस, काल, परिवेस आ परिस्थिति के हिसाब से सही फैसला ना ले पावे वाला आदमी खातिर भकचोन्हर सब्द के बेव
bho_Deva bho_Deva mai_Deva awa_Deva bho_Deva bho_Deva mai_Deva hin_Deva bho_Deva mai_Deva bho_Deva mag_Deva bho_Deva awa_Deva bho_Deva bho_Deva san_Deva mai_Deva bho_Deva awa_Deva bho_Deva mai_Deva bho_Deva